**Αναφορικές παραβολικές προτάσεις**

 Οι αναφορικές παραβολικές προτάσεις παραβάλλουν, παρομοιάζουν συγκρίνουν το νόημά τους με το νόημα της προσδιοριζόμενης πρότασης, όπου υπάρχει ή εννοείται μία δεικτική αντωνυμία ή ένα δεικτικό επίρρημα, τα οποία μαζί με τα αναφορικά που εισάγουν τις αναφορικές προτάσεις σχηματίζουν παραβολικά ζεύγη, ήτοι:

οὕτω(ς) - ὡς

οὕτω(ς) - ὥσπερ

οὕτω(ς) – οἷον

ταύτῃ - ὅπῃ

ταύτῃ - ᾗ

τόσον - ὅσον

τοσοῦτον - ὅσον

τοσοῦτον - ὅσῳ

τοσούτῳ - ὅσῳ

ὧδε - ὡς

τηλικοῦτος - ἡλίκος

τοιοῦτος - ὁποῖος

τοιοῦτος – οἷος

τοιόσδε – οἷος

τοσοῦτος - ὅσος

τοσόσδε - ὅσος

τοιοῦτος – οἷος.

Εκφράζουν τρεις σχέσεις:

1.ποιότητα (ιδιότητα),

2.ποσότητα (βαθμός, μέτρο, ηλικία, μέγεθος, ισχύς),

3τρόπο.

Όταν εκφράζουν ποιότητα, εισάγονται με τις αναφορικές αντωνυμίες οἷος (π1), ὁποῖος (π2).

Παραδείγματα

Οὐκοῦν οὕτω πως λέγει, ὡς οἷα μὲν ἕκαστα ἐμοὶ φαίνεται τοιαῦτα μὲν ἔστιν ἐμοί, οἷα δὲ σοί, τοιαῦτα δὲ αὖ σοί. (Πλάτων, Θεαίτητος 152a)

Μτφρ: Δεν το εννοεί λοιπόν κάπως έτσι, ότι δηλαδή τέτοιο που φαίνεται σε μένα το κάθε πράγμα, τέτοιο βέβαια και είναι για μένα, και τέτοιο που φαίνεται σε σένα, τέτοιο και είναι για σένα.

Ὁποῖος ἄν τις ἕκαστος εἶναι φῇ ἢ ὁ πλησίον αὐτὸν αἰτιάσηται, τοιοῦτος νομισθήσεται. (Δημοσθένης, Κατὰ Κόνωνος αἰκείας 15)

Μτφρ: Όποια τυχόν ειδοποιά χαρακτηριστικά ισχυριστεί ο καθένας ότι έχει ή τον κατηγορήσει ο διπλανός του, τέτοιος θα θεωρηθεί πως είναι.

Όταν εκφράζουν ποσότητα, εισάγονται με αναφορικές αντωνυμίες και αναφορικά επιρρήματα, ήτοι:

ὅσος (π1

ὁπόσος (π2)

ἡλίκος (π3)

ὅσον (π4)

ὅσῳ (π5).

**Όταν εκφράζουν τρόπο, εισάγονται με τα αναφορικά επιρρήματα:**

ᾗ (π1)

ᾗπερ (π2)

καθάπερ (π3)

οἷα (π4)

οἷον (π5)

ὅπως (π6)

ὡς (π7)

ὥσπερ (π8).